भोलिदेखि 'वेडिङ एल्बम'
असोज ४ देखि कौशी थिएटरमा 'वेडिङ एल्बम' मञ्चन हुँदै छ । भारतीय रंगकर्मी गिरिश कर्नाडद्वारा लिखित नाटकलाई आकांक्षा कार्कीले नेपालीमा अनुवाद एवं निर्देशन गरेकी हुन् । 
काठमाडौँ — असोज ४ देखि कौशी थिएटरमा 'वेडिङ एल्बम' मञ्चन हुँदै छ । भारतीय रंगकर्मी गिरिश कर्नाडद्वारा लिखित नाटकलाई आकांक्षा कार्कीले नेपालीमा अनुवाद एवं निर्देशन गरेकी हुन् । नाटकमा बिहेको तयारीका तनावका विरोधाभाषका विषयहरू समेटिएका छन् । दक्षिण एसियाली परिवारहरूमा व्याप्त तर प्राय: बाहिर नआउने यही विषयलाई कोइराला परिवारकी कान्छी छोरी विदुषीको विवाहको धुमधामसँगको तयारीमार्फत देखाउन खोजिएको छ । नाटकमा लुनिभा तुलाधर, आशान्त शर्मा, सुदाम सिके, केनिपा सिंह पहारी, नवीनचन्द्र अर्याल, ऋषिकेश बस्याल, जीवन गौतम, निष्ठा त्रिपाठी र निर्देशक कार्कीको अभिनय छ । नाटक घटस्थापनाको अघिल्लो दिनसम्म मञ्जन गर्ने तयारी रहेको छ । 